సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
ప్రాంతీయ భౌగోళిక వైరుధ్యాల కారణంగా నగరంలో వాతావరణంలో వైవిధ్యమైన మైక్రోక్లైమేట్ నెలకొని ఉంటుంది. సియాటెల్ వర్షపాతం పశ్చిమప్రాంతంలోని కొండప్రాంతం కంటే తక్కువగా ఉంటుంది. పశ్చిమప్రాంతంలో 80 మైళ్ళ వరకు " ఒలింపిక్ నేషనల్ పార్క్ " లో ఒలింపిక్ పర్వతాల పశ్చిమ ప్రాంతంలో(ఈ ప్రాంతంలో వర్షపాతం 142 అంగుళాలు) " హాహ్ వర్షారణ్యాలు " విస్తరించి ఉన్నాయి. దక్షిణ సియాటెల్ నుండి 60 మైళ్ళ దూరంలో ఉన్న రాష్ట్ర రాజధాని ఒలింపియా (వాషింగ్టన్) వరకు (ఒలింపియా పర్వత వెలుపలి ప్రాంతం) రెయిన్ షాడో (ఛాయా వర్షపాతం) ప్రాంతంగా పరిగణించబడుతుంది. ఈ ప్రాంతంలో వార్షిక వర్షపాతం 50 అంగుళాలు. డౌన్ టౌన్ పశ్చిమంలో పుగెట్ సౌండ్ మరొకవైపు వార్షిక వర్షపాతం 56.4 అంగుళాలు ఉంటుంది.
సియాటెల్ నగరంలో నవంబరు, డిసెంబరు మరియు జనవరి మాసాలలో వర్షపారం అధికంగా ఉంటుంది. సగం వర్షపాతం ఈ మాసాలలోనే సంభవిస్తుంది. హేమంతం చివర మరియు శీతాకాలం ఆరంభంలో అల్పపీడనం సాధారణం. వర్షపాతానికి ముందుగా చిరుజల్లులు మరియు స్వల్ప వర్షం కురుస్తుంది. జూలై మరియు ఆగస్టు మాసాలలో1.6 అంగుళాల వర్షపాతం ఉంటుంది. 2007 డిసెంబరు 2-4 మద్య సంభవించిన హరికేన్‌లో (తుఫాను) సియాటెల్ నగరం తీవ్రమైన గాలులను ఎదుర్కొన్నది. నగరమంతటా అత్యధిక వర్షం (ఫైనాఫిల్ ఎక్స్ప్రెస్) ప్రత్యేకంగా గ్రేటర్ పుగెట్ సౌండ్ (వాషింగ్టన్) మరియు అరెగాన్ వర్షపాతం అధికం అయింది. వర్షపాతం 350 మి.మీ. అరెగాన్ సముద్రతీరంలో 209 కి.మీ వేగంతో తీవ్రమైన గాలులు వీచాయి. సియాటెల్ నగరచరిత్రలో ఇది రెండవ వెట్టెస్ట్ సంఘటనగా (24 గంటలలో130 మి.మీ వర్షపాతం) భావిస్తున్నారు. నగరంలో 5 మంది మరణించారు, నగరమంతటా వరదలు సంభవించాయి. నగరం మౌలికంగా ధ్వంసం అయింది. హేమంతం, శీతాకాలం మరియు వసంతకాలాలలో తరచుగా వర్షాలుపడుతుంటాయి. శీతాకాలాలు చల్లగానూ అతితడిగానూ ఉంటాయి. డిసెంబరు మాసం అత్యంత శీతలంగా (సరాసరి 46.6 ఫారెన్ హీట్ ఉష్ణోగ్రత ) ఉంటుంది. 28 రోజులు అత్యంత కనిష్ఠ శీతోష్ణ స్థితితో గడ్డకట్టే స్థితికి చేరుకుంటుంది. 2 రోజులు ఫ్రీజింగ్ కంటే తక్కువ స్థితికి చేరుకుంటుంది. ఉష్ణోగ్రత అరుదుగా 20 డిగ్రీల ఫారెన్‌హీట్ చేరుకుంటుంది.